Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: indítványozó utalt a 20/2000. (VI. 16.) AB határozatra
Paragraph Index: 276

(1) bekezdése és a 2. számú melléklet 3.2. pontja alkotmányellenességének megállapítására irányuló indítvány a következõk miatt megalapozott. 1.1. Az Alkotmány 44/A. § (2) bekezdése szerint a helyi képviselõ-testület a feladatkörében rendeletet alkothat, amely nem lehet ellentétes a magasabb szintû jogszabálylyal. Az Ötv. 16. § (1) bekezdése pedig elõírja, hogy a képviselõ-testület a törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására önkormányzati rendeletet alkot. Az Lt. több tárgykörben rendeletalkotásra hatalmazta fel a helyi önkormányzat képviselõ-testületét. A fõvárosi közgyûlés és a kerületi önkormányzatok képviselõ-testülete rendeletalkotási jogkörének terjedelmét és a fõvárosi, valamint a kerületi önkormányzati rendeletek egymáshoz való viszonyát az önkormányzati lakások bérbeadásának szabályozásában azonban az Ötv. és az Lt. további rendelkezései határozzák meg. Az Ötv. 65/A. § (1)—(2) bekezdése a következõ elõírást tartalmazza: „(1) Törvény határozza meg, hogy rendelkezései végrehajtására a közgyûlés, illetve a kerületi képviselõ-testület alkothat rendeletet.

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes